Protea Boekwinkel - - Kruispad - Willie J. Botes -
AGTERGROND: Wie het opdrag gegee om Esmé te laat vermoor? Wat het Esmé bedoel met haar laaste woorde aan Karel: "Ek is jammer."� Karel laat sy plaas Lientjie Vlei agter, in sy getroue werker Johannes se bekwame hande en begin sy soektog na die waarheid. Karel kom ook by 'n kruispad... watter rigting gaan hy op besluit. Karel ontdek 'n brief tussen Esmé se dokumente en hy besluit om na dié gastehuis te gaan waar Esmé vir Blanche moes ontmoet het. Maar wie is hierdie Blanche, want Esmé het nooit van haar gepraat nie. Hy ontmoet die beeldskone Kate en sy sluit by Karel aan na sy soeke oor die waarheid agter Esmé se dood. Maar is Kate werklik wie sy sê sy is.
OOR DIE SKRYWER: Willie J Botes is gebore in Pretoria en matrikuleer aan Potchefstroom Gimnasium. Na skool het hy soos enige ander jong seun van daardie tyd sy militêre diensplig voltooi. Daarna by verskeie staatsinstellings gewerk. Later jare het hy oorgeskakel na die privaat sektor waar hy "n gespesialiseerde IT-rigting gevolg het met MCSE (Microsoft Certified System Engineer) agter sy naam. In 2010 publiseer hy sy eerste genealogiese boek en in 2013 die tweede. Hierdie twee boeke spruit uit intensiewe genealogiese navorsing sedert die vroeë 1990's. "Kruispad"� is sy eerste roman.